ai4bharat/Pralekha huggingface dataset:
ശാസ്ത്ര സാങ്കേതിക മന്ത്രാലയം
പൊതു വെല്ലുവിളികൾക്ക് പറ്റിയ പരിഹാരങ്ങൾക്ക് വേണ്ടി പ്രവർത്തിക്കണമെന്ന് SCO രാജ്യങ്ങളോട് ആഹ്വാനം ചെയ്ത് ഇന്ത്യ.
ന്യൂ ഡൽഹി: ഏപ്രിൽ 8, 2022
ഭക്ഷ്യ സുരക്ഷ, ചിലവുകുറഞ്ഞ ആരോഗ്യ പാലന സൗകര്യങ്ങൾ, ഊർജ്ജ ലഭ്യത തുടങ്ങിയവ ഉറപ്പാക്കൽ അടക്കമുള്ള പൊതുവായ വെല്ലുവിളികൾക്ക് വേണ്ടി, ചിലവ് കുറഞ്ഞതും നൂതനവുമായ ശാസ്ത്രീയ പരിഹാരങ്ങൾക്ക് രൂപം നൽകുന്നതിനായി ഒരുമിച്ച് പ്രവർത്തിക്കാൻ ഷാങ്ഹായി സഹകരണ സംഘടന അംഗരാഷ്ട്രങ്ങളോട് ശാസ്ത്ര സാങ്കേതിക മന്ത്രാലയത്തിന്റെ ചുമതലയുള്ള കേന്ദ്രസഹമന്ത്രി ഡോ. ജിതേന്ദ്ര സിംഗ് ആഹ്വാനം ചെയ്തു.
SCO യോഗത്തെ വിദൂര ദൃശ്യ സാങ്കേതികവിദ്യയിലൂടെ അഭിസംബോധന ചെയ്യുകയായിരുന്നു അദ്ദേഹം. പാരിസ്ഥിതിക പ്രശ്നങ്ങൾ മൂലമുണ്ടാകുന്ന കാലാവസ്ഥ വ്യതിയാനം, ജൈവ വൈവിധ്യ ശോഷണം തുടങ്ങിയ പ്രശ്നങ്ങളെ അംഗരാഷ്ട്രങ്ങൾ ഒറ്റക്കെട്ടായി നേരിടണമെന്ന് ഡോ. ജിതേന്ദ്ര സിംഗ് അഭിപ്രായപ്പെട്ടു
2022 സെപ്റ്റംബറിൽ നടക്കുന്ന SCO സമർകാന്ത് ഉച്ചകോടിയുടെ ഭാഗമായി പൊതുവായ ധാരണയുടെ അടിസ്ഥാനത്തിൽ രൂപപ്പെടുത്തുന്ന എല്ലാ പ്രവർത്തനങ്ങൾക്കും ഇന്ത്യയുടെ ശക്തമായ പിന്തുണയും, മികച്ച പങ്കാളിത്തവും കേന്ദ്ര മന്ത്രി ഉറപ്പു നൽകി
വികസിത രാജ്യങ്ങളുമായി മത്സരിക്കാൻ കഴിയുന്ന തരത്തിൽ നൂതന സാങ്കേതിക വിദ്യകളിൽ ഈ മേഖലയെ ഒരു പങ്കാളിയാക്കണമെന്ന പ്രധാനമന്ത്രി നരേന്ദ്ര മേഡിയുടെ 2021 ലെ എസ്സിഒ ദുഷാൻബെ ഉച്ചകോടിയിലെ ആഹ്വാനം ഡോ ജിതേന്ദ്ര സിംഗ് അനുസ്മരിച്ചു.
ശാസ്ത്രീയവും വസ്തുതാപരവുമായ ചിന്തകളിലേയ്ക്കായി നമ്മുടെ കഴിവുറ്റ യുവാക്കളെ പ്രോത്സാഹിപ്പിക്കേണ്ടതുണ്ട് എന്ന് അദ്ദേഹം അഭിപ്രായപ്പെട്ടു.യുവ സംരംഭകർ, സ്റ്റാർട്ടപ്പുകൾ എന്നിവർ തമ്മിലുള്ള ബന്ധം വളർത്തുന്നത് വഴി ഇത്തരത്തിലുള്ള ചിന്തകളും നൂതന ആശയ രൂപീകരണത്തിനുള്ള താത്പര്യവും വളർത്തിയെടുക്കാം എന്നും അദ്ദേഹം ചൂണ്ടിക്കാട്ടി
വിജ്ഞാന സമ്പദ് വ്യവസ്ഥ നേതൃത്വം നൽകുന്ന, ഏറ്റവും വലിയ വിപണികളിൽ ഒന്നായി മാറിക്കൊണ്ട് വരും കാലങ്ങളിൽ SCO ആഗോള പ്രാധാന്യം നേടിയെടുക്കും എന്നും കേന്ദ്രമന്ത്രി ഉറപ്പുനൽകി . പ്രാദേശിക സമ്പദ്വ്യവസ്ഥകൾക്ക് അനുയോജ്യമായ സംയുക്ത ശാസ്ത്രസാങ്കേതിക പരിഹാരങ്ങൾ വികസിപ്പിക്കാൻ അംഗ രാഷ്ട്രങ്ങൾ ഒരുമിച്ച് പ്രവർത്തിക്കണമെന്നും അദ്ദേഹം ഓർമ്മിപ്പിച്ചു
IE/SKY
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 17.07.2020
ഇതുവരെ:
രാജ്യത്ത് ചികിത്സയിലുള്ളത് 3,42,756 പേര് മാത്രം
ആകെ രോഗബാധിതരില് 6.35 ലക്ഷത്തിലധികം  പേര് സുഖം പ്രാപിച്ചു.
ദശലക്ഷത്തില് 18.6 മരണങ്ങള് എന്നത് ലോകത്തിലെ ഏറ്റവും കുറഞ്ഞ നിരക്കുകളില് ഒന്നാണ്
രോഗലക്ഷണം കുറവുള്ള 80 ശതമാനത്തോളം രോഗികള് വീടുകളില് ഐസൊലേഷനിലാണ് കഴിയുന്നത്.
രാജ്യത്ത് മെഡിക്കല് ഓക്സിജന് ലഭ്യതയും, നിര്മ്മാണവും, വിതരണവും, സംഭരണവും ആവശ്യത്തിന് അനുസൃതമായി നടക്കുന്നു.
കഴിഞ്ഞ വർഷത്തേക്കാൾ 21.2 ശതമാനം അധികം പ്രദേശത്ത് ഖാരിഫ് വിളകൾ വിതച്ചു
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
കോവിഡ് 19 കേന്ദ്ര ആരോഗ്യ കുടുംബക്ഷേമ മന്ത്രാലയത്തില് നിന്നുള്ള പുതിയ വിവരങ്ങള്: രാജ്യത്ത്ചികിത്സയിലുള്ളത് 3,42,756 പേര് മാത്രം: രോഗമുക്തി നേടിയത് 6.35 ലക്ഷത്തിലേറെപ്പേര്. രാജ്യത്ത് ചികിത്സയിലുള്ള കോവിഡ് 19 രോഗികളുടെ എണ്ണം 3,42,756 മാത്രമാണ്. ആകെ രോഗബാധിതരില് 6.35 ലക്ഷത്തിലധികം  പേര് സുഖം പ്രാപിച്ചു.
കൂടുതല് വിവരങ്ങള്ക്ക് : https://www.pib.gov.in/PressReleseDetail.aspx?PRID=1639305
കഴിഞ്ഞ വർഷത്തേക്കാൾ 21.2 ശതമാനം അധികം പ്രദേശത്ത് ഖാരിഫ് വിളകൾ വിതച്ചു: 2020 ജൂലൈ 17 വരെയുള്ള കണക്കുകൾ പ്രകാരം രാജ്യത്ത് 691. 86 ലക്ഷം ഹെക്ടർ പ്രദേശത്ത് ഖാരീഫ് വിളകൾ വിതച്ചു. കഴിഞ്ഞ വർഷം ഇതേ കാലയളവിൽ 570.86 ലക്ഷം ഹെക്ടർ പ്രദേശത്തായിരുന്നു വിളകൾ വിതച്ചിരുന്നത്. 21.20 % വർധനയാണ് വിസ്തൃതിയിൽ രേഖപ്പെടുത്തിയത്.
കൂടുതല് വിവരങ്ങള്ക്ക് : https://www.pib.gov.in/PressReleseDetail.aspx?PRID=1639340
രാജ്യത്ത് മെഡിക്കല് ഓക്സിജന് ലഭ്യതയും, നിര്മ്മാണവും, വിതരണവും, സംഭരണവും ആവശ്യത്തിന് അനുസൃതമായി നടക്കുന്നു.
കൂടുതല് വിവരങ്ങള്ക്ക് : https://www.pib.gov.in/PressReleseDetail.aspx?PRID=1639375
എആര്സിഐയും വെഹന്ത് ടെക്നോളജീസും ചേര്ന്ന് ബാഗേജുകള് അണുവിമുക്തമാക്കുന്ന അള്ട്രാ വയലറ്റ് സംവിധാനം വികസിപ്പിച്ചു
കൂടുതല് വിവരങ്ങള്ക്ക് : https://www.pib.gov.in/PressReleseDetail.aspx?PRID=1639273
ബീഹാര് നിയമസഭ തിരഞ്ഞെടുപ്പിനും ഉപതിരഞ്ഞെടുപ്പിനും 65 വയസ്സിന് മുകളിലുള്ളവര്ക്ക് തപാല് ബാലറ്റ് സംവിധാനം ഒരുക്കേണ്ടതില്ലെന്ന് കേന്ദ്ര തിരഞ്ഞെടടുപ്പ് കമ്മീഷന്.
കൂടുതല് വിവരങ്ങള്ക്ക് : https://pib.gov.in/PressReleasePage.aspx?PRID=1639134
ആഗോള മഹാമാരിയെ നേരിടാന് ഗവണ്മെന്റ് രാജ്യത്തെ സഹായിക്കുന്നു; പ്ലാസ്റ്റിക് വ്യവസായത്തെ സംരക്ഷിക്കാന് സാധ്യമായതെല്ലാം ചെയ്യും മാണ്ഡവ്യ
കൂടുതല് വിവരങ്ങള്ക്ക് : https://pib.gov.in/PressReleasePage.aspx?PRID=1639106
കോവിഡ് വാക്സിനുകളും മരുന്നുകളും പരിശോധന സംവിധാനങ്ങളും വികസിപ്പിക്കുന്നത് വേഗത്തിലാക്കാന് ബയോടെക്നോളജി വകുപ്പും അതിന്റെ ഗവേഷണ സ്ഥാപനങ്ങളും
കൂടുതല് വിവരങ്ങള്ക്ക് : https://pib.gov.in/PressReleasePage.aspx?PRID=1639142
കേന്ദ്ര ധനകാര്യ മന്ത്രാലയം 2.63 ലക്ഷം ഗ്രാമീണ തദ്ദേശ സ്ഥാപനങ്ങള്ക്കായി 15187.50 കോടി രൂപയുടെ ഗ്രാന്റ് വിട്ടു നല്കി
കൂടുതല് വിവരങ്ങള്ക്ക് : https://www.pib.gov.in/PressReleseDetail.aspx?PRID=1639157
ഇന്ത്യന് കൗണ്സില് ഓഫ് അഗ്രിക്കള്ച്ചറല് റിസര്ച്ച് 92-ാം സ്ഥാപക ദിനം ആഘോഷിച്ചു
കൂടുതല് വിവരങ്ങള്ക്ക് : https://www.pib.gov.in/PressReleseDetail.aspx?PRID=1639132
കിഴക്കന് റെയില്വേയുടെ പാര്സല് എക്സ്പ്രസ് ട്രെയിനുകള് ഈ വര്ഷം ഡിസംബര് 14 വരെ ഓടും
കൂടുതല് വിവരങ്ങള്ക്ക് : https://pib.gov.in/PressReleasePage.aspx?PRID=1639058
(
ഗിരിവര്ഗ്ഗകാര്യ മന്ത്രാലയം
മുസൂറിയിൽ ജി ഐ മഹോത്സവം
ന്യൂഡൽഹി, മാർച്ച് 02, 2021
കേന്ദ്ര ഗോത്രവർഗ്ഗ മന്ത്രാലയത്തിന് കീഴിലെ ട്രൈഫെഡ്, മുസൂറിയിലെ ലാൽ ബഹാദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്ട്രേഷനും , കേന്ദ്ര സാംസ്കാരിക മന്ത്രാലയവുമായി ചേർന്ന് 2021 മാർച്ച് നാല്, അഞ്ച് തീയതികളിൽ ജിഐ  മഹോത്സവം സംഘടിപ്പിക്കുന്നു.
എൽ ബി എസ് എൻ എ എ പരിസരത്ത് സംഘടിപ്പിച്ചിരിക്കുന്ന പരിപാടിയിൽ നാല്പതോളം വിൽപനക്കാരുടെയും ഗോത്ര കരകൗശല വിദഗ്ധരുടെയും അംഗീകൃത ജിഐ ഉത്പന്നങ്ങൾ പ്രദർശിപ്പിക്കും.
ഐഎഎസ് പ്രോബേഷണർമാർക്കിടയിൽ ഭൗമസൂചിക ഉൽപ്പന്നങ്ങളെ പറ്റിയും ഇന്ത്യയുടെ സമ്പന്നമായ സാംസ്കാരിക പൈതൃകത്തെ പറ്റിയും ബോധവൽക്കരണം നടത്താനും അതിലൂടെ ഭാവിയിൽ അവരുടെ പ്രദേശത്തെ ജിഐ ഉത്പന്നങ്ങളുടെ താൽപര്യം സംരക്ഷിക്കുന്നതിനുള്ള നയങ്ങൾ രൂപീകരിക്കുന്നതിനും ആയാണ് പരിപാടി സംഘടിപ്പിച്ചിരിക്കുന്നത്.
ഓഫീസർ ട്രെയിനികൾക്ക് ഈ കരകൗശലത്തൊഴിലാളികളുമായി സംവദിക്കാനും വിവിധ പ്രദേശങ്ങൾക്കനുസൃതമായി ഉത്പാദന, ബ്രാൻഡിംഗ്, പാക്കേജിംഗ്, മാർക്കറ്റിംഗ് പ്ലാൻ വികസിപ്പിക്കാനും സഹായിക്കുന്ന ഒരു വേദി ആയിരിക്കും ഈ പരിപാടി.
മാർച്ച് നാലിന്, പത്മശ്രീ ഡോ രജനീ കാന്ത്, പരിശീലനത്തിനുള്ള ഐഎഎസ് ഓഫീസർമാർക്ക് ജിഐ ഉത്പന്നങ്ങളുടെ തൽസ്ഥിതി,nജിഐ ടാഗിങ് നടപടിൾ, ഭൗമസൂചിക പദവി ലഭിക്കുന്നത് ഗോത്രവിഭാഗത്തിലെ ഉത്പാദകരും വിദഗ്ധർരും നേരിടുന്ന വെല്ലുവിളികൾ എന്നിവയെ പറ്റി ക്ലാസ്സെടുക്കും.
2021 മാർച്ച് അഞ്ചിന്, എൽ ബി എസ് എൻ എ എയിൽ ട്രൈബ്സ് ഇന്ത്യ ഔട്ട്ലെറ്റ് ഉദ്ഘാടനം ചെയ്യും. പോച്ചംപള്ളിയിലെ നെയ്ത്തുകാർ പരമ്പരാഗത ഇക്കട്ട് ജ്യാമിതീയ ശൈലിയിൽ നെയ്ത ട്രൈഫെഡ് ജാക്കറ്റുകളും പുറത്തിറക്കും. ഇതുകൂടാതെ സാംസ്കാരിക പ്രദർശനവും പാചക ഉത്സവവും സംഘടിപ്പിക്കുന്നുണ്ട്.
RRTN/SKY
(Visitor Counter : 91
ഇലക്ട്രോണിക്സ് & ഐ.ടി മന്ത്രാലയം
കേന്ദ്രമന്ത്രിയായതിനുശേഷമുള്ള തന്റെ ആദ്യ ഔദ്യോഗിക പര്യടനത്തിനായി രാജീവ് ചന്ദ്രശേഖര് കേരളത്തിലെത്തും
കേരളത്തില് നൈപുണ്യവര്ധന , സാങ്കേതിക സംരംഭകത്വം  എന്നിവ പ്രോത്സാഹിപ്പിക്കാന് ലക്ഷ്യമിട്ടുള്ള സന്ദര്ശനത്തില് യുവസംരംഭകരുമായും വിദ്യാര്ത്ഥികളുമായും കൂടിക്കാഴ്ച നടത്തും
ടെക് സ്റ്റാര്ട്ടപ്പുകള്, സംരംഭകര്, വ്യവസായ പ്രതിനിധികള് എന്നിവരുമായി തിരുവനന്തപുരത്തെ സിഡിഎസി ടെക്നോപാര്ക്കില് മന്ത്രി സംവദിക്കും
എറണാകുളത്തെ ജന് ശിക്ഷാ സന്സ്ഥാനിലെയും വനിതകള്ക്കായുള്ള തിരുവനന്തപുരത്തെ ദേശീയ നൈപുണ്യ പരിശീലന ഇന്സ്റ്റിറ്റ്യൂട്ടിലെയും റിസോഴ്സ് പേഴ്സണ്മാരുമായും മുന് ട്രെയിനികളുമായും മന്ത്രി സംവദിക്കും
കേന്ദ്ര ഇലക്ട്രോണിക്സ്, ഐടി, നൈപുണ്യ വികസന, സംരംഭകത്വ സഹമന്ത്രി ശ്രീ. രാജീവ് ചന്ദ്രശേഖര് നവംബര് 11, 12, 13 തീയതികളില് കേരളം സന്ദര്ശിക്കും. നരേന്ദ്ര മോദി ഗവണ്മെന്റിന്റെ ഭാഗമായതിനുശേഷമുള്ള അദ്ദേഹത്തിന്റെ ആദ്യ കേരള സന്ദര്ശനമാണിത്. മൂന്ന് ദിവസത്തെ സന്ദര്ശനത്തിനിടെ 75-ാം സ്വാതന്ത്ര്യ ദിനത്തിന്റെ  സ്മരണയ്ക്കായി നവംബര് 11ന് കൊച്ചിയില് ഡിആര്ഡിഒ നേവല് ഫിസിക്കല് & ഓഷ്യാനോഗ്രാഫിക് ലബോറട്ടറി രാജീവ് ചന്ദ്രശേഖര് സന്ദര്ശിക്കും.
ലോകത്തെ ഏറ്റവും ഊര്ജ്ജസ്വലമായ സ്റ്റാര്ട്ടപ്പ് ആവാസവ്യവസ്ഥ ഇന്ത്യയില് സൃഷ്ടിക്കുക എന്ന പ്രധാനമന്ത്രി നരേന്ദ്ര മോദിയുടെ കാഴ്ചപ്പാട് പങ്കുവയ്ക്കാന് രാജീവ് ചന്ദ്രശേഖര് സ്റ്റാര്ട്ടപ്പുകളുമായി ആശയവിനിമയം നടത്തും. 12ന് ഉച്ചയ്ക്ക് അദ്ദേഹം കൊച്ചിയിലെ കിന്ഫ്ര ഹൈടെക് പാര്ക്കിലെ മേക്കേഴ്സ് വില്ലേജ് സന്ദര്ശിക്കുകയും സ്റ്റാര്ട്ടപ്പുകള്, സംരംഭകര്, മറ്റ് വ്യവസായ പ്രതിനിധികള് എന്നിവരുമായി സംവദിക്കുകയും ചെയ്യും.
വൈകുന്നേരം സെന്ട്രല് മറൈന് ഫിഷറീസ് റിസര്ച്ച് ഇന്സ്റ്റിറ്റ്യൂട്ടില് നടക്കുന്ന 'ആത്മനിര്ഭര് ഭാരത് - ആത്മവിശ്വാസമുള്ള പുതിയ ഇന്ത്യക്കായുള്ള കാഴ്ചപ്പാട്' എന്ന വിഷയത്തെക്കുറിച്ചുള്ള ചര്ച്ചയില് പങ്കെടുക്കുന്ന അദ്ദേഹം നവംബര് 13ന് തിരുവനന്തപുരത്തെ സിഡിഎസി ടെക്നോളജി പാര്ക്ക് സന്ദര്ശിക്കും. പുതിയ സൈബര് ഫോറന്സിക്, സൈബര് സുരക്ഷാ സംവിധാനം ഉദ്ഘാടനം ചെയ്യുകയും ഡിജിറ്റല് ഫോറന്സിക് കിയോസ്കിനും അണ്ടര്വാട്ടര് ഡ്രോണിനും തുടക്കം കുറിക്കുകയും ചെയ്യും.
എറണാകുളത്തെ ജന് ശിക്ഷാ സന്സ്ഥാനും വനിതകള്ക്കായുള്ള തിരുവനന്തപുരത്തെ ദേശീയ നൈപുണ്യ പരിശീലന ഇന്സ്റ്റിറ്റ്യൂട്ടും സന്ദര്ശിക്കുന്ന മന്ത്രി റിസോഴ്സ് പേഴ്സണ്മാരുമായും ഇന്സ്റ്റിറ്റ്യൂട്ടിലെ മുന് ട്രെയിനികളുമായും സംവദിക്കും. രണ്ട് മന്ത്രാലയങ്ങളുടെയും പദ്ധതികളെയും പരിപാടികളെയും കുറിച്ചുള്ള ബോധവല്ക്കരണവും ഇതുമായി ബന്ധപ്പെട്ട പങ്കാളികളുമായി കൂടിയാലോചനകളും മന്ത്രിയുടെ പരിപാടികളുടെ ഭാഗമാണ്.
തൃശൂര് ദേശമംഗലം കൊണ്ടയൂര് സ്വദേശിയാണ് മന്ത്രി രാജീവ് ചന്ദ്രശേഖര്. സാങ്കേതിക വിദഗ്ധനും സംരംഭകനുമായ അദ്ദേഹമാണ് കേരളത്തില് മൊബൈല് ഫോണ് ശൃംഖലാ സംവിധാനം ആദ്യമായി കൊണ്ടുവന്നത്. മത്സ്യത്തൊഴിലാളികള്ക്ക് കടലില് അവരുടെ പ്രവര്ത്തനങ്ങള് കാര്യക്ഷമമായി ഏകോപിപ്പിക്കാനും മത്സ്യബന്ധനത്തിന് മെച്ചപ്പെട്ട വില ലഭിക്കുന്നതിന് അനുയോജ്യമായ വിപണികളുമായി ബന്ധപ്പെടാനും മൊബൈല് ഫോണുകള് സഹായിച്ചു. മത്സ്യത്തൊഴിലാളി സമൂഹത്തില് നിന്നുള്ള വരിക്കാരുടെ ജീവിതത്തില് നല്ല മാറ്റമുണ്ടാക്കിക്കൊണ്ട്, മൊബൈല് ഫോണ് സാങ്കേതികവിദ്യ അവരുടെ ജീവിതസൗകര്യം മെച്ചപ്പെടുത്തുകയും വരുമാനം വര്ദ്ധിപ്പിക്കുകയും ചെയ്തു.
ധനകാര്യ മന്ത്രാലയം
സംസ്ഥാന ധനമന്ത്രിമാരുമായികേന്ദ്ര ധനമന്ത്രി ചര്ച്ച നടത്തി
2020-21 ബജറ്റ്അവതരണത്തിന് മുന്നോടിയായികേന്ദ്ര ധനകാര്യ മന്ത്രി ശ്രീമതി നിര്മ്മല സീതാരാമന് ന്യൂഡല്ഹിയില്ഇന്ന്സംസ്ഥാനങ്ങളിലെയും, നിയമസഭകളുള്ളകേന്ദ്ര ഭരണ പ്രദേശങ്ങളിലെയും ധനമന്ത്രിമാരുമായി ചര്ച്ച നടത്തി.
ഗോവ, ഹരിയാന, പുതുച്ചേരിമുഖ്യമന്ത്രിമാര്അരുണാചല് പ്രദേശ്, ബീഹാര്, ഡല്ഹി, തമിഴ്നാട്, ത്രിപുര എന്നിവിടങ്ങളിലെ ഉപമുഖ്യമന്ത്രിമാര്വിവിധ സംസ്ഥാനങ്ങളെ പ്രതിനിധീകരിച്ച് 17 ധനമന്ത്രിമാര്, മുതിര്ന്ന ഉദ്യോഗസ്ഥര്തുടങ്ങിയവര്ചര്ച്ചയില് പങ്കെടുത്തു. കേന്ദ്ര ധനകാര്യസഹമന്ത്രി ശ്രീ. അനുരാഗ്ഠാക്കൂറുംസന്നിഹിതനായിരുന്നു.
സാമ്പത്തിക വളര്ച്ച ത്വരിതപ്പെടുത്തുന്നതിന് കേന്ദ്ര ഗവണ്മെന്റ്കൈക്കൊണ്ട്വരുന്ന നടപടികളെകുറിച്ചും, സഹകരണഫെഡറലിസം എന്ന ഗവണ്മെന്റിന്റെതത്വസംഹിതയെകുറിച്ചുംഅവര്വിശദീകരിച്ചു. തങ്ങളുടെകാഴ്ചപ്പാടുകള് അവതരിപ്പിക്കാന് അവസരം നല്കിയതിനെ സംസ്ഥാന ഗവണ്മെന്റുകള്സ്വാഗതംചെയ്തു. വളര്ച്ച, നിക്ഷേപം, വിഭവആവശ്യങ്ങള്, സാമ്പത്തിക നയംമുതലായവസംബന്ധിച്ച തങ്ങളുടെ നിര്ദ്ദേശങ്ങള്അവര്മുന്നോട്ട്വച്ചു. അഞ്ച് ട്രില്ല്യണ് സമ്പദ്ഘടന ലക്ഷ്യംവയ്ക്കുന്നതിന് കേന്ദ്രവുംസംസ്ഥാനങ്ങളും തമ്മിലുള്ള സഹകരണംശക്തിപ്പെടുത്താനുള്ള നടപടികളുംഅവര് നിര്ദ്ദേശിച്ചു.
ചര്ച്ചയില്സംസ്ഥാനങ്ങളും, കേന്ദ്ര ഭരണ പ്രദേശങ്ങളുംമുന്നോട്ട് വച്ച നിര്ദ്ദേശങ്ങളെകേന്ദ്ര ധനമന്ത്രി സ്വാഗതംചെയ്തു. സംസ്ഥാനങ്ങളും, കേന്ദ്ര ഭരണ പ്രദേശങ്ങളുംസമര്പ്പിച്ച നിവേദനങ്ങള് പരിശോധിച്ച് അനുയോജ്യമായവ പരിഗണിക്കുമെന്ന്അവര്ഉറപ്പ് നല്കി.
ND MRD
(Visitor Counter : 78
പ്രധാനമന്ത്രിയുടെ ഓഫീസ്
രാഷ്ട്രത്തെ മുന്നോട്ട് കൊണ്ടുപോകാൻ സ്ത്രീകളുടെ നേതൃത്വത്തിൽ വികസനം അനിവാര്യം: സ്വാതന്ത്ര്യദിന പ്രസംഗത്തിൽ പ്രധാനമന്ത്രി
ഇന്ന് 77-ാമത് സ്വാതന്ത്ര്യ ദിനത്തിൽ ചുവപ്പു കോട്ടയുടെ കൊത്തളത്തിൽ നിന്ന് സംസാരിച്ച പ്രധാനമന്ത്രി ശ്രീ നരേന്ദ്ര മോദി, സ്ത്രീകൾ നയിക്കുന്ന വികസനത്തിന്റെ പ്രാധാന്യത്തെക്കുറിച്ചും രാജ്യത്തെ മുന്നോട്ട് കൊണ്ടുപോകുന്നതിന് അത് എങ്ങനെ അനിവാര്യമാണെന്നും അടിവരയിട്ടു. സിവിൽ വ്യോമയാന മേഖലയിൽ ഏറ്റവുമധികം വനിതാ പൈലറ്റുമാരുണ്ടെന്ന് ഇന്ത്യക്ക് ഇന്ന് അഭിമാനത്തോടെ പറയാൻ കഴിയുമെന്ന് പ്രധാനമന്ത്രി അനുസ്മരിച്ചു. വനിതാ ശാസ്ത്രജ്ഞരും ചന്ദ്രയാൻ ദൗത്യത്തിന് നേതൃത്വം നൽകുന്നുണ്ട്, പ്രധാനമന്ത്രി കൂട്ടിച്ചേർത്തു.
ജി 20 യിൽ സ്ത്രീകളുടെ നേതൃത്വത്തിൽ വികസനം എന്ന വിഷയം താൻ മുന്നോട്ട് വച്ചിട്ടുണ്ടെന്നും ജി 20 രാജ്യങ്ങൾ അത് അംഗീകരിച്ചുവെന്നും അതിന്റെ പ്രാധാന്യം തിരിച്ചറിയുന്നുണ്ടെന്നും പ്രധാനമന്ത്രി പറഞ്ഞു.
'നാരി സമ്മാൻ' എന്ന വിഷയത്തെക്കുറിച്ച് സംസാരിക്കവേ, പ്രധാനമന്ത്രി തന്റെ ഒരു വിദേശ സന്ദർശനത്തിൽ നിന്നുള്ള ഒരു അനുഭവം പങ്കുവെച്ചു, ആ രാജ്യത്തെ ഒരു മുതിർന്ന മന്ത്രി അദ്ദേഹത്തോട് ഇന്ത്യയിലെ സ്ത്രീകൾ സയൻസും എഞ്ചിനീയറിംഗും പഠിക്കുന്നുണ്ടോ എന്ന് ചോദിച്ചു. ഇന്ന് നമ്മുടെ രാജ്യത്ത്, STEM  പിന്തുടരുന്നതിൽ പെൺകുട്ടികൾ ആൺകുട്ടികളെക്കാൾ കൂടുതലാണെന്നും ലോകം ഇന്ന് നമ്മുടെ ഈ കഴിവിലേക്കാണ് ഉറ്റുനോക്കുന്നതെന്നും പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
ഉത്തർപ്രദേശ് ദിവസിൽ യുപിയിലെ പ്രധാനമന്ത്രിയുടെ ആശംസ
ഉത്തർപ്രദേശ് ദിവാസ് പ്രമാണിച്ച് പ്രധാനമന്ത്രി ശ്രീ നരേന്ദ്ര മോദി ഉത്തർപ്രദേശിലെ ജനങ്ങൾക്ക് ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു;
"ഉത്തർപ്രദേശ് ദിനത്തിൽ സംസ്ഥാനത്തെ ജനങ്ങൾക്ക് നിരവധി ആശംസകൾ. കഴിഞ്ഞ ഏതാനും വർഷങ്ങളായി സംസ്ഥാനത്തിന്റെ വികസനം എല്ലാവരുടെയും ശ്രദ്ധ ആകർഷിച്ചു. യുപിയിലെ ജനങ്ങൾ പല മേഖലകളിലും മാതൃക കാട്ടിയിട്ടുണ്ട്. രാജ്യത്തിന്റെ പുരോഗതിയിൽ ഗണ്യമായ സംഭാവന നൽകുന്ന ഈ സംസ്ഥാനത്തിന്റെ ഐശ്വര്യം തുടരാൻ ഞാൻ ആഗ്രഹിക്കുന്നു."
-ND-
(
ആരോഗ്യ, കുടുംബക്ഷേമ മന്ത്രാലയം
സുപ്രധാന നാഴികക്കല്ലു പിന്നിട്ട് ഇന്ത്യ; കോവിഡ് മുക്തരുടെ ആകെ എണ്ണം ഒരു കോടി കടന്നു
രോഗമുക്തരുടെ എണ്ണം ചികിത്സയിലുള്ളവരേക്കാള് 44 മടങ്ങ് അധികമായി
ആകെ രോഗമുക്തരുടെ 51 ശതമാനവും അഞ്ച് സംസ്ഥാനങ്ങളില്
കോവിഡിനെതിരായ പോരാട്ടത്തില് ഇന്ത്യ ഇന്ന് സുപ്രധാന നാഴികക്കല്ല് പിന്നിട്ടു. ആകെ രോഗമുക്തരുടെ എണ്ണം ഇന്ന് ഒരു കോടി പിന്നിട്ടു . ഇതു ലോകത്തിലെ തന്നെ ഏറ്റവും ഉയര്ന്ന നിരക്കാണ്.
കഴിഞ്ഞ 24 മണിക്കൂറിനുള്ളില് 19,587 പേരാണ് രോഗമുക്തരായത്. ദേശീയ രോഗമുക്തി നിരക്ക് 96.36 ശതമാനമായി ഉയര്ന്നു. ചികിത്സയിലുള്ളവരും രോഗമുക്തരും തമ്മിലുള്ള അന്തരം തുടര്ച്ചയായി വര്ധിക്കുകയാണ് .
രോഗമുക്തരുടെ എണ്ണം ചികിത്സയിലുള്ളവരുടെ 44 ഇരട്ടിയാണ്.
നിലവില് രാജ്യത്താകെ ചികിത്സയിലുള്ളത് 2,28,083 പേരാണ്. ഇത് ആകെ രോഗബാധിതരുടെ 2.19% മാത്രമാണ്.
ആകെ രോഗമുക്തരുടെ 51 ശതമാനവും മഹാരാഷ്ട്ര, കര്ണാടകം, ആന്ധ്രാപ്രദേശ്, തമിഴ്നാട്, കേരളം എന്നീ അഞ്ച് സംസ്ഥാനങ്ങളിലാണ്.
ദേശീയ രോഗമുക്തി നിരക്ക് 96.36% ആണ്. എല്ലാ സംസ്ഥാനങ്ങളിലും കേന്ദ്രഭരണപ്രദേശങ്ങളിലും രോഗമുക്തി നിരക്ക് 90 ശതമാനത്തിലധികമാണ്.
ഇന്ത്യയുടെ രോഗമുക്തി നിരക്ക് ലോകത്തിലെ ഏറ്റവും ഉയര്ന്ന നിലയിലാണ്. കൂടുതല് പേര് രോഗബാധിതരായ രാജ്യങ്ങളില് ഇന്ത്യയേക്കാള് കുറഞ്ഞ നിരക്കിലാണ് രോഗമുക്തി.
പരിശോധനാ സംവിധാനങ്ങള് വര്ധിപ്പിച്ചതോടെ രോഗ സ്ഥിരീകരണ നിരക്കും കുറഞ്ഞു. പ്രതിദിനരോഗ സ്ഥിരീകരണ നിരക്ക് 3 ശതമാനത്തില് താഴെയാണ്.
17 സംസ്ഥാനങ്ങളില്/കേന്ദ്രഭരണപ്രദേശങ്ങളില് ദേശീയ ശരാശരിയേക്കാള് കൂടുതലാണ് പ്രതിവാര രോഗ സ്ഥിരീകരണ നിരക്ക്.
പുതുതായി രോഗമുക്തരായവരുടെ 79.08% 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. 5,110 പേരാണ് കേരളത്തില് രോഗമുക്തരായത്. മഹാരാഷ്ട്രയില് 2,570 പേരും സുഖംപ്രാപിച്ചു.
പുതുതായി രോഗം സ്ഥിരീകരിച്ചവരില് 83.88% 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. കഴിഞ്ഞ 24 മണിക്കൂറിനുള്ളില് 6,394 പേര്ക്കാണ് കേരളത്തില് രോഗം സ്ഥിരീകരിച്ചത്. മഹാരാഷ്ട്രയില് 4,382 പേര്ക്കും ഛത്തീസ്ഗഢില് 1,050 പേര്ക്കും രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 222 മരണമാണ് കോവിഡ് ബാധിച്ചാണെന്നു തിരിച്ചറിഞ്ഞത്. ഇതില് 67.57% ആറ് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. മഹാരാഷ്ട്രയിലാണ് കൂടുതല് . കേരളത്തില് 25 പേരും പശ്ചിമ ബംഗാളില് 22 പേരും മരിച്ചു.
പെട്രോളിയം, പ്രകൃതി വാതക മന്ത്രാലയം
പ്രളയക്കെടുതിയില് കേരളത്തെ സഹായിക്കാന് ഒട്ടേറെ ആശ്വാസ നടപടികളുമായി പെട്രോളിയം, പ്രകൃതി വാതക മന്ത്രാലയം
കേരളത്തില് അടുത്തിടെയുണ്ടായ പ്രളയത്തില് ദുരിതാശ്വാസമായി കേന്ദ്ര പെട്രോളിയം പ്രകൃതിവാതക മന്ത്രാലയം കൈക്കൊണ്ട ആശ്വാസ നടപടികള് ചുവടെ;
 പൊതുമേഖലാ എണ്ണക്കമ്പനികള് കേരളത്തിലെ ദുരിതാശ്വാസ പ്രവര്ത്തനങ്ങള്ക്കായി 25 കോടി രൂപ സംഭാവന നല്കി.
2) പ്രളയത്തില് രേഖകള് നഷ്ടപ്പെട്ട എല്.പി.ജി ഉപഭോക്താക്കള്ക്ക് പകരം രേഖകള് നല്കുന്നതിന് പ്രത്യേക ക്യാമ്പുകള് സംഘടിപ്പിക്കാന് എണ്ണക്കമ്പനികള്ക്ക് നിര്ദ്ദേശം നല്കി. കുറഞ്ഞ നിരക്കില് സിലിണ്ടര് നല്കാനും നടപടി കൈക്കൊണ്ടു. ബി.പി.എല് കുടുംബങ്ങള്ക്ക് സിലിണ്ടര് ഒന്ന് 200 രൂപയ്ക്കും മറ്റുള്ളവര്ക്ക് 1200 രൂപയ്ക്കും നല്കാനാണ് നിര്ദ്ദേശം.
3) വിപണി നിരക്കിലും താഴെ 12000 കിലോ ലിറ്റര് സബ്സിഡിയില്ലാത്ത മണ്ണെണ്ണ മന്ത്രാലയം ഈ മാസം 20 ന് കേരളത്തിന് അനുവദിച്ചു.
4) 2018-19 മൂന്നാം പാദത്തിലേയ്ക്ക്  പൊതുവിതരണ സമ്പ്രദായത്തിലൂടെയുള്ള മണ്ണെണ്ണയുടെ ഒരുമാസത്തെ ക്വാട്ട 4636 കിലോ ലിറ്റര് മന്ത്രാലയം മുന്കൂറായി അനുവദിച്ചു.
5) കേരളത്തിലെ പ്രളയബാധിതര്ക്ക് ഔഷധങ്ങള്, ഭക്ഷ്യവസ്തുക്കള്, മറ്റ് ദുരിതാശ്വാസ സാമഗ്രികള് എന്നിവ ലഭ്യമാക്കുന്നതിന് ഒ.എന്.ജി.സി മൂന്ന് ഹെലികോപ്റ്ററുകള് വിട്ടുകൊടുത്തു. രക്ഷാ പ്രവര്ത്തനത്തിനും ഇവ ഉപകാരപ്പെടും. നാല് ഒ.എന്.ജി.സി ഡോക്ടര്മാരുടെ സേവനവും വിനിയോഗിച്ചു.
6) ബ.പി.സി.എല്ലിന്റെ കൊച്ചി റിഫൈനറി 30,000 എല്.പി.ജി ഹോട്ട്പ്ലേറ്റുകള് വെളളപ്പൊക്ക ബാധിതര്ക്ക് ജില്ലാ കലക്ടര്മാര് മുഖേന സൗജന്യമായി വിതരണം ചെയ്യുന്നതിന് അനുവദിച്ചു.
7) സര്ട്ടിഫിക്കറ്റ് ഇല്ലാത്ത വാഹനങ്ങള്ക്ക് പാചകവാതക സിലിണ്ടറുകള്കൊണ്ടുപോകുന്നതിന് താല്ക്കാലിക അനുമതി നല്കുകയും സിലിണ്ടറുകള് ശേഖരിക്കാന് കൂടുതല് പോയിന്റുകള് അനുവദിക്കുകയും ചെയ്തു.
8) പ്രളയത്തില് തകര്ന്ന പെട്രോളിയം റീട്ടെയില് ഔട്ട്ലെറ്റുകള്, വ്യോമയാന സൗകര്യങ്ങള്, എല്.പിജി, മണ്ണെണ്ണ വിതരണ ശൃംഖല മുതലായവ പുനസ്ഥാപിക്കാനും പെട്രോളിയം ഉല്പ്പന്നങ്ങളുടെ മതിയായ ലഭ്യത ഉറപ്പുവരുത്താനും എണ്ണക്കമ്പനികള് തങ്ങളുടെ പക്കലുള്ള ജീവനക്കാരേയും സൗകര്യങ്ങളേയും രാപകല് പ്രവര്ത്തിപ്പിച്ചു.
ND/AM/MRD
രാജ്യരക്ഷാ മന്ത്രാലയം
കരസേനാ മേധാവി ശ്രീലങ്ക സന്ദർശിക്കുന്നു .
(ന്യൂ ഡൽഹി : ഒക്ടോബർ ,12 ,2021
കരസേനാ മേധാവി ജനറൽ എം എം നരവാനെ, 2021 ഒക്ടോബർ 12 മുതൽ 16 വരെയുള്ള ശ്രീലങ്ക സന്ദർശനത്തിനായി യാത്ര തിരിച്ചു . കരസേനാ മേധാവി എന്ന നിലയിൽ ഇത് അദ്ദേഹത്തിന്റെ ആദ്യ ശ്രീലങ്ക സന്ദർശനമാണ്. സന്ദർശനത്തിന്റെ ഭാഗമായി , അദ്ദേഹം രാജ്യത്തെ മുതിർന്ന സൈനിക, സിവിലിയൻ നേതൃത്വവുമായി കൂടിക്കാഴ്ച നടത്തുകയും ,ഇന്ത്യ-ശ്രീലങ്ക പ്രതിരോധ ബന്ധം മെച്ചപ്പെടുത്തുന്നതിനുള്ള വഴികൾ ചർച്ച ചെയ്യുകയും ചെയ്യും . ശ്രീലങ്കയും ഇന്ത്യയും തമ്മിലുള്ള മികച്ച പ്രതിരോധ സഹകരണം അദ്ദേഹം ശ്രീലങ്കയിലെ ഉന്നത സുരക്ഷാ ഉദ്യോഗസ്ഥരുമായി ചർച്ച ചെയ്യും . പ്രതിരോധവുമായി ബന്ധപ്പെട്ട വിവിധ വിഷയങ്ങളിൽ അഭിപ്രായങ്ങൾ കൈമാറുകയും ചെയ്യും . അദ്ദേഹം ശ്രീലങ്കൻ സൈനിക മേധാവികളുമായി ആശയ വിനിമയം നടത്തുകയും, ശ്രീലങ്കൻ സൈന്യത്തിന്റെ ആസ്ഥാനം, ഗജബ റെജിമെന്റൽ ആസ്ഥാനം, ശ്രീലങ്കൻ മിലിട്ടറി അക്കാദമി എന്നിവ സന്ദർശിക്കുകയും ചെയ്യും.
ഇന്ത്യയും ശ്രീലങ്കയും തമ്മിലുള്ള സംയുക്ത വ്യായാമത്തിന്റെ അവസാന ഘട്ടമായ “വ്യായാമ മിത്ര ശക്തി”ക്ക് അദ്ദേഹം സാക്ഷ്യം വഹിക്കും. തുടർന്ന് ബറ്റാലാൻഡയിലെ ഡിഫൻസ് സർവീസസ് കമാൻഡ് ആൻഡ് സ്റ്റാഫ് കോളേജിലെ വിദ്യാർത്ഥികളെയും അധ്യാപകരെയും അഭിസംബോധന ചെയ്യും.
ശ്രീലങ്കയുടെ പ്രസിഡന്റിനെയും,പ്രധാനമന്ത്രിയെയും കരസേനാ മേധാവി സന്ദർശിക്കും.
IE
പ്രധാനമന്ത്രിയുടെ ഓഫീസ്
പിഎസ്എൽവി സി 54 ദൗത്യത്തിന്റെ വിജയകരമായ വിക്ഷേപണത്തിൽ ഐഎസ്ആർഒയെയും എൻഎസ്ഐഎല്ലിനെയും പ്രധാനമന്ത്രി അഭിനന്ദിച്ചു
പിഎസ്എൽവി സി 54 ദൗത്യത്തിന്റെ വിജയകരമായ വിക്ഷേപണത്തിൽ ഐഎസ്ആർഒ യെയും NSIL-നെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഈ വിക്ഷേപണത്തിൽ പങ്കാളികളായ എല്ലാ കമ്പനികളെയും ശ്രീ മോദി അഭിനന്ദിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു;
പിഎസ്എൽവി സി 54 ദൗത്യത്തിന്റെ വിജയകരമായ വിക്ഷേപണത്തിന് ഐഎസ്ആർഒ യ്ക്കും എൻഎസ്ഐഎല്ലിനും അഭിനന്ദനങ്ങൾ. ഇ ഓ എസ -06 ഉപഗ്രഹം നമ്മുടെ സമുദ്രവിഭവങ്ങളുടെ വിനിയോഗം പരമാവധിയാക്കാൻ സഹായിക്കും."
"ഇന്ത്യൻ കമ്പനികളായ പിക്സിൽ സ്പേസ് , ധ്രുവ സ്പേസ് എന്നിവിടങ്ങളിൽ നിന്നുള്ള 3 ഉപഗ്രഹങ്ങളുടെ വിക്ഷേപണം ഒരു പുതിയ യുഗത്തിന്റെ തുടക്കം കുറിക്കുന്നു, അവിടെ ബഹിരാകാശ സാങ്കേതികവിദ്യയിലെ ഇന്ത്യൻ പ്രതിഭകളെ പൂർണ്ണമായി തിരിച്ചറിയാൻ കഴിയും. ഈ വിക്ഷേപണത്തിൽ ഏർപ്പെട്ട എല്ലാ കമ്പനികൾക്കും എല്ലാവർക്കും അഭിനന്ദനങ്ങൾ."
--ND--
Congratulations to @ISRO and NSIL on the successful launch of PSLV C54 mission. The EOS-06 satellite will help in optimizing utilization of our maritime resources.
— Narendra Modi  November 26, 2022
മന്ത്രിസഭ
നീതിന്യായ മേഖലയിലെ സഹകരണത്തിന് മാലദ്വീപിലെ ജുഡീഷ്യല് സര്വീസ് കമ്മീഷനുമായി ധാരണാപത്രം ഒപ്പിടുന്നതിന് കേന്ദ്രമന്ത്രിസഭയുടെ അംഗീകാരം
നീതിന്യായ മേഖലയിലെ സഹകരണത്തിന് ഇന്ത്യയും മാലദ്വീപ് റിപ്പബ്ലിക്കിലെ ജുഡീഷ്യല് സര്വീസ് കമ്മീഷനും തമ്മില് ധാരണാപത്രം  ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. നീതിന്യായ മേഖലയിലെ സഹകരണത്തിന് ഇന്ത്യ മറ്റ് രാജ്യങ്ങളുമായി ഒപ്പുവെക്കുന്ന എട്ടാമത്തെ ധാരണാപത്രമാണിത്.
ഈ ധാരണാപത്രം കോടതികളുടെ ഡിജിറ്റല്വല്ക്കരണത്തിനായി വിവരസാങ്കേതികവിദ്യയുടെ നേട്ടങ്ങള് പ്രയോജനപ്പെടുത്തുന്നതിനുള്ള ഒരു വേദി പ്രദാനം ചെയ്യും. അതോടൊപ്പം ഇരു രാജ്യങ്ങളിലേയും ഐ.ടി കമ്പനികള്ക്കും സ്റ്റാര്ട്ടപ്പുകള്ക്കും ഇത് ഒരുപോലെ വളര്ച്ചാ സാദ്ധ്യതയുള്ള മേഖലയാകുകയും ചെയ്യും.
സമീപ വര്ഷങ്ങളില്, ഇന്ത്യയും മാലദ്വീപും തമ്മിലുള്ള അടുത്ത ബന്ധം വിവിധതലങ്ങളില് ബലപ്പെട്ടിട്ടുമുണ്ട്. നിയമ-നീതി മേഖലയിലെ സഹകരണം സംബന്ധിച്ച ഈ കരാര് ഒപ്പുവെക്കുന്നതോടെ ഇരുരാജ്യങ്ങളും തമ്മിലുള്ള നല്ല ബന്ധത്തിന് കൂടുതല് ഉത്തേജനം ലഭിക്കും. ഇത് ഇരു രാജ്യങ്ങള്ക്കുമിടയില് നീതിന്യായ, മറ്റ് നിയമ മേഖലകളിലെ അറിവും സാങ്കേതികവിദ്യയും കൈമാറ്റം ചെയ്യാന് മാത്രമല്ല, 'അയല്പക്കം ആദ്യം' എന്ന നയത്തിന്റെ ലക്ഷ്യങ്ങള് കൈവരിക്കാനും സഹായിക്കും.
--ND--
(
തൊഴില്, ഉദ്യോഗ മന്ത്രാലയം
ഇപിഎഫ്ഒ തൊഴിലുടമകൾക്കായി ഇപിഎഫ് നടപടിക്രമം ലഘൂകരിക്കുന്നതിനായി ഇ-സൈൻ ലഭ്യമാക്കുന്നതിന് ഇ മെയിൽ സംവിധാനം ഏർപ്പെടുത്തുന്നു.
ലോക്ക്ഡൗൺ കാലത്ത് തൊഴിലുടമകൾക്ക് ഡിജിറ്റൽ അല്ലെങ്കിൽ ആധാർ അടിസ്ഥാനമാക്കിയുള്ള ഇ–-സൈൻ ഉപയോഗിക്കാൻ ബുദ്ധിമുട്ടായതിനാലാണ് ഇത്
കോവിഡ് 19 പകർച്ചവ്യാധിയുടെ സാഹചര്യത്തിൽ നിയന്ത്രണങ്ങളുടെ ഭാഗമായി സർക്കാർ പ്രഖ്യാപിച്ച ലോക്ക്ഡൗണിന്റെ പശ്ചാത്തലത്തിൽ, തൊഴിലുടമകൾക്ക് സാധാരണ പോലെ പ്രവർത്തിക്കാൻ കഴിയുന്നില്ല.
അതുകൊണ്ട് അവരുടെ ഡിജിറ്റൽ ഒപ്പുകൾ അല്ലെങ്കിൽ ആധാർ അടിസ്ഥാനമാക്കിയുള്ള ഇ- –-സൈൻ എന്നിവ ഇപിഎഫ്ഒ പോർട്ടലിൽ ഉപയോഗിക്കുന്നതിന് തടസം നേരിടുന്നുണ്ട്.
കെവൈസി അറ്റസ്റ്റേഷൻ, ട്രാൻസ്ഫർ ക്ലെയിം അറ്റസ്റ്റേഷൻ തുടങ്ങിയ നിരവധി പ്രധാന ജോലികൾ തൊഴിലുടമ അധികാരപ്പെടുത്തിയവർ അവരുടെ ഡിജിറ്റൽ സിഗ്നേച്ചറുകൾ  അല്ലെങ്കിൽ ആധാർ അടിസ്ഥാനമാക്കിയുള്ള ഇ–സൈൻ ഉപയോഗിച്ച് ഇപിഎഫ്ഒ പോർട്ടലിൽ ഓൺലൈനായി ചെയ്യുന്നു.
ഡിജിറ്റൽ സിഗ്നേച്ചർ അല്ലെങ്കിൽ ആധാർ അടിസ്ഥാനമാക്കിയുള്ള ഇ–സൈൻ ഉപയോഗിക്കുന്നതിന് റീജിയണൽ ഓഫീസുകളിൽ നിന്ന് ഒറ്റത്തവണ അനുമതി ആവശ്യമാണ്. ലോക്ക്ഡൗൺ മൂലം നിരവധി തൊഴിലുടമകൾ റീജിയണൽ ഓഫീസുകളിലേക്ക് ഒറ്റത്തവണ രജിസ്ട്രേഷൻ അപേക്ഷകൾ അയയ്ക്കാൻ ബുദ്ധിമുട്ട് നേരിടുന്നു.
മേൽപ്പറഞ്ഞ സാഹചര്യം കണക്കിലെടുത്ത് നടപടിക്രമങ്ങൾ കൂടുതൽ സുഗമമാക്കുന്നതിന്, അത്തരം അഭ്യർത്ഥനകൾ ഇ മെയിൽ വഴിയും സ്വീകരിക്കാൻ ഇപിഎഫ്ഒ തീരുമാനിച്ചു. കൃത്യമായി ഒപ്പിട്ട അപേക്ഷയുടെ സ്കാൻ ചെയ്ത പകർപ്പ് തൊഴിലുടമയ്ക്ക് റീജിയണൽ ഓഫീസിലേക്ക് ഇ മെയിൽ വഴി അയയ്ക്കാം. റീജിയണൽ ഓഫീസുകളുടെ ഇ മെയിൽ വിലാസങ്ങൾ www.epfindia.gov.in ൽ ലഭ്യമാണ്.
അധികാരപ്പെട്ട ഉദ്യോഗസ്ഥരുടെ ഡിജിറ്റൽ ഒപ്പുകൾ അംഗീകരിച്ചിട്ടുണ്ടെങ്കിലും ഡോംഗിൾ കണ്ടെത്താൻ കഴിയാത്ത സ്ഥാപനങ്ങൾക്ക് തൊഴിലുടമയുടെ പോർട്ടലിലേക്ക് ലോഗിൻ ചെയ്യാനും ഇതിനകം രജിസ്റ്റർ ചെയ്ത അംഗീകൃതഒപ്പുകളുടെ രജിസ്ട്രേഷനായി ലിങ്ക് വഴി അവരുടെ ഇ സൈൻ രജിസ്റ്റർ ചെയ്യാനും കഴിയും. അംഗീകൃത ഡിജിറ്റൽ സിഗ്നേച്ചറിലുള്ള അവരുടെ പേര് അവരുടെ ആധാറിനു സമാനമാണെങ്കിൽ ഇ‐സൈൻ രജിസ്ട്രേഷന് വേറെ അനുമതി ആവശ്യമില്ല.
മറ്റ് അധികാരപ്പെട്ട ഉദ്യോഗസ്ഥർക്ക് അവരുടെ ഇ‐ ഒപ്പുകൾ രജിസ്റ്റർ ചെയ്യാനും തൊഴിലുടമകൾ അംഗീകരിച്ച അപേക്ഷകൾ ബന്ധപ്പെട്ട ഇപിഎഫ്ഒ ഓഫീസുകളുടെ അംഗീകാരത്തിനായി അയക്കാനും കഴിയും.
PIB Headquarters
ഇഗ്നോ 2018 അക്കാഡമിക് സെഷനിലെ പ്രവേശനം
ഇന്ദിരാ ഗാന്ധി നാഷണല് ഓപ്പണ് യൂണിവേഴ്സിറ്റിയുടെ 2018 ജനുവരിയില് ആരംഭിക്കുന്ന അക്കാഡമിക് സെഷനലിലേക്കുള്ള പ്രവേശനം ആരംഭിച്ചു.
റൂറല് ഡെവലപ്മെന്റ്, കമ്പ്യൂട്ടര് അപ്ലിക്കേഷന്, ടൂറിസം സ്റ്റഡീസ്, ഇംഗ്ലീഷ്, ഹിന്ദി, ഫിലോസഫി, ഗാന്ധി ആന്ഡ് പീസ് സ്റ്റഡീസ്, എഡ്യൂക്കേഷന്, പബ്ലിക് അഡ്മിനിസ്ട്രേഷന്, എക്കണോമിക്സ്, ഹിസ്റ്ററി, പൊളിറ്റിക്കല് സയന്സ്, സോഷ്യോളജി, സൈക്കോളജി, അഡള്ട്ട് എഡ്യൂക്കേഷന്, എക്സ്റ്റന്ഷന് ആന്ഡ് ഡെവലപ്മെന്റ് സ്റ്റഡീസ്, ജെന്ഡര് ആന്ഡ് ഡെവലപ്മെന്റ് സ്റ്റഡീസ്, ഡിസ്റ്റന്സ് എഡ്യൂക്കേഷന്, ആന്ത്രപ്പോളജി, കോമേഴ്സ്, സോഷ്യല് വര്ക്ക്, ഡയറ്റെറ്റിക്സ് ആന്ഡ് ഫുഡ് സര്വീസ് മാനേജ്മെന്റ്, കൗണ്സെല്ലിങ് ആന്ഡ് ഫാമിലി തെറാപ്പി, ലൈബ്രേറി ആന്ഡ് ഇന്ഫര്മേഷന് സയന്സ് തുടങ്ങി വിവിധ വിഷയങ്ങളില് ബിരുദ, ബിരുദാനന്തര, പി ജി ഡിപ്ലോമ, ഡിപ്ലോമ, സര്ട്ടിഫിക്കറ്റ് പ്രോഗ്രാമുകള്, കൂടാതെ പി ജി സര്ട്ടിഫിക്കറ്റ്, സര്ട്ടിഫിക്കറ്റ്, അപ്രീസിയേഷന് കോഴ്സുകള് എന്നിവയും ഇഗ്നോ നല്കുന്നുണ്ട്.
10+2 ഔപചാരിക വിദ്യാഭ്യാസം വിജയകരമായി പൂര്ത്തിയാക്കാന് സാധിക്കാത്തവര്ക്ക് ഉന്നതവിദ്യാഭ്യാസം കരസ്ഥമാകാന് സഹായകമായ 6 മാസം ദൈര്ഘ്യം ഉള്ള പാഠ്യപദ്ധതിയായ ബാച്ലര് പ്രെപ്പറേറ്ററി പ്രോഗ്രാം  ഇംഗ്ലീഷിലും ഹിന്ദിയിലും കൂടാതെ മലയാളം ഉള്പ്പടെയുള്ള പ്രാദേശിക ഭാഷകളിലും ഇഗ്നോ നല്കിപ്പോരുന്നു. പ്രസ്തുത പാഠ്യപദ്ധതി വിജയകരമായി പൂര്ത്തിയാക്കുന്നവര്ക്ക് ഇഗ്നോയുടെ വിവിധ ഡിഗ്രി പ്രോഗ്രാമുകളിലേയ്ക്ക് പ്രവേശനത്തിനു അപേക്ഷ സമര്പ്പിക്കാവുന്നതാണ്.
ഓണ്ലൈന് മുഖേനയാണ് അപേക്ഷ സമര്പ്പിക്കേണ്ടത്. അപേക്ഷകള് സമര്പ്പിക്കാന് www.onlineadmission.ignou.ac.inഎന്ന വെബ്സൈറ്റ് സന്ദര്ശിക്കുക
(വിശദവിവരങ്ങള്ക്ക് ഇഗ്നോ മേഖലാ കേന്ദ്രം, രാജധാനി ബില്ഡിംഗ്, കിള്ളിപ്പാലം, കരമന പി ഓ തിരുവനന്തപുരം - 695002 എന്ന വിലാസത്തില് ബന്ധപ്പെടുക. ഫോണ്: 0471 - 2344113 / 2344120.
ധനകാര്യ മന്ത്രാലയം
കാർഷികമേഖലയിലെ പ്രത്യേക പുനരുജ്ജീവന നടപടികളുടെ ഭാഗമായി 1, 02,065 കോടി രൂപ വരെ വായ്പ സഹായം ലഭ്യമാക്കിക്കൊണ്ട് 1.22 കോടി കിസാൻ ക്രെഡിറ്റ് കാർഡുകൾ അനുവദിച്ചു
കോവിഡ് 19 പ്രതിസന്ധിയിൽ നിന്നും കാർഷിക മേഖലയെ പുനരുജ്ജീവിപ്പിക്കുന്നതിന്റെ ഭാഗമായി കിസാൻ ക്രെഡിറ്റ് കാർഡ് വഴി കർഷകർക്ക് ഇളവുകളോട് കൂടിയ വായ്പ നൽകുന്നതിനുള്ള പ്രത്യേക പദ്ധതി നടപ്പാക്കി വരുന്നു. 2020 ഓഗസ്റ്റ് 17 വരെയുള്ള കണക്കുകൾ പ്രകാരം 1, 02, 065 കോടി രൂപ വരെ വായ്പ സഹായം ലഭ്യമാക്കി കൊണ്ട് 1.22 കോടി കിസാൻ ക്രെഡിറ്റ് കാർഡുകൾ അനുവദിച്ചു കഴിഞ്ഞു.
ഗ്രാമീണ സാമ്പത്തിക മേഖലയെ പുനരുജ്ജീവിപ്പിക്കുന്നതിനും കാർഷിക മേഖലയുടെ വളർച്ച പ്രോത്സാഹിപ്പിക്കുന്നതിനും ഈ നടപടി സഹായിക്കും.
ആത്മ നിർഭർ പദ്ധതിയുമായി ബന്ധപ്പെട്ട് കർഷകർക്ക് ഇളവുകളോടെ കൂടിയ വായ്പ നൽകുന്നതിന് രണ്ട് ലക്ഷം കോടി രൂപ ഗവൺമെന്റ് നേരത്തെ പ്രഖ്യാപിച്ചിരുന്നു. മത്സ്യത്തൊഴിലാളികൾ, ക്ഷീരകർഷകർ, എന്നിവരുൾപ്പെടെ 2.5 കോടി കർഷകർക്ക് ഈ പദ്ധതിയുടെ ആനുകൂല്യം ലഭിക്കും.